༧ ཀུན་བཟང་བདེ་བའི་ངང་ལ་ཕྱག་འཚལ་ལོ། །མན་ངག་དོན་ལ་གསུམ་སྟེ།
གནས་པ་གཞིའི་མན་ངག །འཇུག་པ་ལམ་གྱི་མན་ངག །ནར་ཕྱིན་འབྲས་བུའི་མན་
ངག །དེ་ལ་གནས་པ་གཞིའི་མན་ངག་གཞན་ན་གསལ། འཇུག་པའི་ལམ་ལ་ ་གཉིས་
ཏེ། ཁད་ཀྱིས་འཇུག་པ་དང༌། བཙན་ཐབས་སུ་འཇུག་པ་གཉིས། དེ་ལ་ཁད་ཀྱིས་
འཇུག་པ་ལ་ལྔ་སྟེ། འདོད་ཆགས་ཀྱི་ལམ་དང་། ཞེ་སྡང་གི་ལམ་དང་། གཏི་མུག་གི་
ལམ་དང་། ང་རྒྱལ་གྱི་ལམ་དང༌། འཕྲག་དོག་གི་ལམ་དང༌། ལམ་དེ་ལྟར་ལྔ་ཡིན་
ནོ། །༼༢ཅ༢ཉ ༽
༧ ད་མན་ངག་འདིས་ནི་ང་རྒྱལ་གྱི་ལམ་པ་རྣམས་ལ་ཕན་གདགས་པའི་ཕྱིར། ལྷ་
ལམ་དུ་འཁྱེར་བ་བསྟན་ནོ། །གཞི་མན་ངག་གི་དུས་སུ། ཐམས་ཅད་གདོད་ནས་
དག་པར་ཤེས་པར་བྱས་ནས། ད་ལམ་ལ་ཞུགས་ཏེ་ལམ་ཞེས་བྱ་བ་ནི། འགྲོ་ས་ཡོད་
213

གསུང་རབ་སྒོ་མཛོད་རིན་པོ་ཆེའི་གླེགས་བམ། 137
པའམ། འགྲོ་རུ་ཡོད་པ་མ་ཡིན་ཏེ། དོན་ལ་གོམས་པའམ། འདྲིས་པའམ་འཕྲད་
པར་བྱེད་པའོ། །དེ་ལ་བདག་ཉིད་སྟོང་པ་རང་བཞིན་མེད་པའི་ང་རྒྱལ་ལས། དེ་
ཡང་རང་བཞིན་མེད་པས་དངོས་སུ་མ་ཡིན་ཡང༌། དེའི་ང་རྒྱལ་ལས། བདག་རང་
གི་ཐུགས་ཁར་ཡི་གེར་ཨ་དཀར་པོ་གཅིག་གསལ་བར་བསྒོམ་པས། ཨ་ལས་འོད་བྱུང་
པས་ཕུང་པོ་གདོས་པ་བསྲེགས་ཏེ། མི་གནས་པར་བསམ། དེ་ལ་ཡུན་ཇི་ཙམ་ཐུབ་
པར་བསྒོམ་མོ། །དེ་ནས་སེམས་གཞན་དུ་འཕྲོ་ན། སེམས་ཀྱི་ས་བོན་ཡི་གེ་ཨ་དཀར་
པོ་གཅིག་ཏུ་གྱུར།
ཏུ་བསམ་ཏེ། དེ་ལ་སེམས་ཇི་ཙམ་གནས་ཀྱི་བར་དུ་བཞག །དེ་ལས་སེམས་གཞན་
དུ་འཕྲོ་ན། ཡང་ཞུན་མ་དེ་ལས་ཡེ་ཤེས་ཀྱི་ལྷ་གཤེན་ལྷ་འོད་དཀར་དུ་གྱུར་ཏེ། སྐུ་
མདོག་ཀྱང་དཀར་པོ། ཞལ་གཅིག་ཕྱག་གཉིས་པ་ཕྱག་མཉམ་པའི་ཕྱག་རྒྱ་བཅས་པ་
གཅིག་ཏུ་བསམ་མོ། །དེ་ཡང་ཉི་མ་དང་ཟླ་བའི་སྟེང་ན་སྐུ་འཛུབ་གང་པ་གཅིག་ཏུ་
བསམ་མོ། །ཡང་ན་རིམ་གྱི་བསམ་སྟེ། ཟླ་བ་དང་ཉི་མའི་དཀྱིལ་འཁོར་ལག་མཐིལ་
ཙམ་གཅིག་གི་སྟེང་དུ། གཤེན་ལྷའི་སྐུ་འཛུབ་གང་པ་གཅིག་བསམ་མོ། །དེ་ཡང་ཞི་
བའི་རྒྱན་རྣམས་རྫོགས་པར་བསྒོམ་མོ། །དེ་ལ་སེམས་གནས་ཚད་དུ་བསྒོམ་མོ། །དེ་
ལས་འཕྲོ་ན་གློད་ལ་མཉམ་པའི་ངང་ལ་བཞག་གོ །མཉམ་པའི་ངང་ལ་སེམས་སེང་ངེ་
འདུག་ན་སེམས་ཟིན་པའོ། །སེམས་ཟིན་ན་གཟོད་སྤྱོད་པ་བྱའོ། སྤྱོད་པ་ཅི་བྱས་ཀྱང་
མི་སྟོ་ན་དོན་དང་འཕྲད་པའོ། །དེ་ཁོ་ན་འབྲས་བུ་ཡིན་ཏེ། ངང་བསྲིང་ངོ༌། །དེ་དང་
པོ་དངོས་པོའི་གཞི་བསྟན་ནས། ལྷ་ལམ་དུ་འཁྱེར་བ་ཡང་རང་གི་སེམས། ལྷ་ལས་
རང་གི་སེམས་ཀྱང་ཐ་དད་མེད། སེམས་ལས་བལྟ་ཡང་ཐ་དད་མེད་དེ་ཐམས་ཅད་
སེམས་སོ། །དེས་ན་ཐམས་ཅད་སེམས་སུ་མཉམ་མོ། །སེམས་ས་ལེ་འདུག་ཙམ་ན་
རང་སེམས་ལས་ཐ་དད་མེད། དེ་ཕྱིར་ཐམས་ཅད་སེམས་སུ་རྟོགས་ན་སངས་རྒྱས་དེ་
ཨ་དེ་འོད་དུ་ཞུ་ནས་དངུལ་ཞུན་མ་འདྲ་བ་འཐེབ་བོང་ཙམ་གཅིག་
214

སེམས་སྡེ།
མན་ངག་བརྒྱད།
ཡིན་ནོ། །སེམས་ལ་ཐ་དད་མེད་པར་ཤེས་ལ་སེམས་གཤེན་ལྷར་ཤེས་ཤིང་། གཤེན་
ལྷ་བོན་ཉིད་དུ་ཤེས་ན་འབྲས་བུ་ནར་ཕྱིན་པའོ། །དེ་ཡང་གནས་པ་གཞིའི་དུས་ན་
སེམས་ཉིད་གདོད་ནས་དག་པ། ། འཇུག་པ་ལམ་གྱི་དུས་ན་སེམས་ཉིད་གཤེན་ལྷ།
ནར་ཕྱིན་འབྲས་བུའི་དུས་ན་སེམས་ཉིད་བོན་སྐུའོ།
།དེ་གཤེན་རབ་དགོངས་པ་ལ་
འཇུག་ན་དོན་ཉམས་སུ་བླང་ངོ༌། །དེ་ནི་ལམ་རྣལ་མ་ལ་གནས་པའོ། །དེ་ནི་གཤེན་
རབ་ལྷ་ཡི་ལམ་དུ་འཇུག་པའོ། །ཡང་ན་བདག་གི་སེམས་ཀྱི་ས་བོན་ཨར་གྱུར་ཏེ། ཨ་
ལས་གཤེན་ལྷའི་སྐུར་གྱུར་ཏེ། དེ་ལས་རིགས་ལྔར་གྱུར་ཏེ་ཕུང་པོ་ལྔའི་རང་བཞིན།
དེ་ལས་ཡུམ་ལྔར་གྱུར་ཏེ། འབྱུང་བ་ལྷ་ཡི་རང་བཞིན། དེ་བཞིན་ཕུང་པོ་དང་འབྱུང་
བ་ལྷ་ཡི་རང་བཞིན་དུ་གྱུར་ན། བདག་འཛིན་སྡུག་བསྔལ་ག་ལ་འོང་སྟེ་མི་འོང་། དེ་
མ་བྱུང་ན་སངས་རྒྱས་རང་ཡིན་ནོ། །དེ་ནི་སྐུ་གསུམ་ལྷུན་གྱིས་གྲུབ་པ་ཡིན། སེམས་
ཉིད་གདོད་ནས་དག་པ་བོན་གྱི་སྐུ། གཤེན་ལྷའི་ཆ་ལུགས་རྫོགས་པ་ལོངས་སྤྱོད་
རྫོགས་པའི་སྐུ། གང་དེ་ཡང་བསྒྱུར་དུ་བཏུབ་པས་སྤྲུལ་པའི་སྐུ། ལྷ་ལམ་དུ་ཁྱེར་བ་
ང་རྒྱལ་ལམ་དུ་ཁྱེར་བའི་མན་ངག །ཨུ་ཡ། ཅ༢༢ཟླ།